title: Sklep Komisije z dne 8. februarja 2016 o sklenitvi, v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

text:
               11.2.2016

               SL

               Uradni list Evropske unije

               C 52/7

         SKLEP KOMISIJE
   z dne 8. februarja 2016
   o sklenitvi, v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji
   (2016/C 52/05)
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti za atomsko energijo in zlasti člena 101(2) Pogodbe,
   ob upoštevanju Sklepa Sveta o odobritvi sklenitve, s strani Evropske komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol),
   OB UPOŠTEVANJU NASLEDNJEGA:

               (1)

               Sklenitev Protokola je predmet ločenih postopkov glede zadev, ki sodijo v okvir Pogodbe o Evropski uniji in Pogodbe o delovanju Evropske unije, na eni strani ter glede zadev, ki sodijo v okvir Pogodbe o ustanovitvi Evropske skupnosti za atomsko energijo, na drugi strani.

               (2)

               Svet je 12. maja 2014 sprejel Sklep 2014/320/EU (1) o sklenitvi, v imenu Evropske unije in njenih držav članic, Protokola v skladu s členom 218(6) Pogodbe o delovanju Evropske unije in členom 6(2) Akta o pristopu Hrvaške.

               (3)

               Svet je 15. novembra 2013 sprejel Sklep 2014/317/Euratom (2) o odobritvi sklenitve Protokola s strani Evropske komisije v imenu Evropske skupnosti za atomsko energijo.

               (4)

               Protokol bi bilo treba prav tako skleniti v imenu Evropske skupnosti za atomsko energijo glede zadev, ki sodijo v okvir Pogodbe o ustanovitvi Evropske skupnosti za atomsko energijo –

         SKLENILA:
   Člen 1
   Sklenitev, v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) (3) se odobri.
   Člen 2
   Predsednik Komisije je pooblaščen za izvedbo vseh potrebnih ukrepov v imenu Evropske skupnosti za atomsko energijo, s čimer se izrazi soglasje Evropske skupnosti za atomsko energijo, da jo Protokol zavezuje, zlasti za deponiranje uradnega obvestila iz člena 9 Protokola.
   Člen 3
   Ta sklep začne veljati na dan sprejetja.

      V Bruslju, 8. februarja 2016

            Za Komisijo

            Predsednik

         Jean-Claude JUNCKER

      (1)  Sklep Sveta 2014/320/EU z dne 12. maja 2014 o sklenitvi, v imenu Evropske unije in njenih držav članic, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (UL L 165, 4.6.2014, str. 18).

      (2)  Sklep Sveta 2014/317/Euratom z dne 15. novembra 2013 o odobritvi sklenitve, s strani Evropske komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (UL L 165, 4.6.2014, str. 5).

      (3)  UL L 165, 4.6.2014, str. 19.


title: 2009/76/ES: Sklep Sveta z dne 20. januarja 2009 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja za Bank Ċentrali ta’ Malta/Central Bank of Malta

text:
               29.1.2009

               SL

               Uradni list Evropske unije

               L 25/17

      SKLEP SVETA

   z dne 20. januarja 2009
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja za Bank Ċentrali ta’ Malta/Central Bank of Malta
   (2009/76/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen k Pogodbi o ustanovitvi Evropske skupnosti, in zlasti člena 27(1) Protokola,
   ob upoštevanju Priporočila Evropske centralne banke ECB/2008/19 z dne 5. decembra 2008 Svetu Evropske unije o zunanjem revizorju centralne banke Bank Ċentrali ta’ Malta/Central Bank of Malta (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in odobri Svet Evropske unije.

               (2)

               Mandat sedanjega zunanjega revizorja za Bank Ċentrali ta’ Malta/Central Bank of Malta bo potekel po reviziji za poslovno leto 2008. Treba je torej imenovati zunanjega revizorja za obdobje od poslovnega leta 2009 dalje.

               (3)

               Svet Evropske centralne banke je kot zunanjega revizorja za poslovna leta 2009 do 2013 priporočil družbo KPMG.

               (4)

               Treba je upoštevati priporočilo Sveta ECB in ustrezno spremeniti Sklep Sveta 1999/70/ES (2) –

         SKLENIL:
   Člen 1
   Člen 1(15) Sklepa 1999/70/ES se nadomesti z naslednjim:

      „15.   KPMG se odobri kot zunanji revizor za Bank Ċentrali ta’ Malta/Central Bank of Malta za poslovna leta 2009 do 2013.“.

   Člen 2
   O tem sklepu se uradno obvesti ECB.
   Člen 3
   Ta sklep se objavi v Uradnem listu Evropske unije.

      V Bruslju, 20. januarja 2009

            Za Svet

            Predsednik

         M. KALOUSEK

      (1)  UL C 322, 17.12.2008, str. 1.

      (2)  UL L 22, 29.1.1999, str. 69.


title: 2011/218/EU: Sklep Sveta z dne 9. marca 2011 o sklenitvi Sporazuma med Evropsko unijo in vlado Ferskih otokov o znanstvenem in tehnološkem sodelovanju, ki Ferske otoke pridružuje k sedmemu okvirnemu programu Unije za raziskave, tehnološki razvoj in predstavitvene dejavnosti (2007–2013)

text:
               7.4.2011

               SL

               Uradni list Evropske unije

               L 93/1

         SKLEP SVETA
   z dne 9. marca 2011
   o sklenitvi Sporazuma med Evropsko unijo in vlado Ferskih otokov o znanstvenem in tehnološkem sodelovanju, ki Ferske otoke pridružuje k sedmemu okvirnemu programu Unije za raziskave, tehnološki razvoj in predstavitvene dejavnosti (2007–2013)
   (2011/218/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 Pogodbe v povezavi s točko (v) člena 218(6)(a) Pogodbe,
   ob upoštevanju predloga Evropske komisije
   ob upoštevanju odobritve Evropskega parlamenta,
   ob upoštevanju naslednjega:

               (1)

               Komisija je v imenu Unije s pogajanji dosegla Sporazum z vlado Ferskih otokov o znanstvenem in tehnološkem sodelovanju, ki Ferske otoke pridružuje k sedmemu okvirnemu programu Unije za raziskave, tehnološki razvoj in predstavitvene dejavnosti (2007–2013) (v nadaljnjem besedilu: Sporazum).

               (2)

               Predstavniki obeh pogodbenic so v Bruslju dne 3. junija 2010 podpisali Sporazum, ki se od 1. januarja 2010 do njegove sklenitve uporablja začasno.

               (3)

               Sporazum bi bilo treba skleniti v imenu Unije –

         SPREJEL NASLEDNJI SKLEP:
   Člen 1
   Sporazum med Evropsko unijo in vlado Ferskih otokov o znanstvenem in tehnološkem sodelovanju, ki Ferske otoke pridružuje k sedmemu okvirnemu programu Unije za raziskave, tehnološki razvoj in predstavitvene dejavnosti (2007–2013), se odobri v imenu Unije (1).
   Člen 2
   Komisija sprejme stališče Unije v Skupnem odboru, ustanovljenem s členom 4(1) Sporazuma.
   Člen 3
   Predsednik Sveta poda v imenu Unije uradno obvestilo iz člena 5(2) Sporazuma.
   Člen 4
   Ta sklep začne veljati z dnem sprejetja.

      V Bruslju, 9. marca 2011

            Za Svet

            Predsednik

         CSÉFALVAY Z.

      (1)  UL L 245, 17.9.2010, str. 2.


title: 2014/635/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Organa evropskih regulatorjev za elektronske komunikacije za proračunsko leto 2012

text:
               5.9.2014

               SL

               Uradni list Evropske unije

               L 266/353

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Organa evropskih regulatorjev za elektronske komunikacije za proračunsko leto 2012
   (2014/635/EU)
   EVROPSKI PARLAMENT,

               —

               ob upoštevanju letnih računovodskih izkazov Organa evropskih regulatorjev za elektronske komunikacije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Organa evropskih regulatorjev za elektronske komunikacije za proračunsko leto 2012 z odgovori organa (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije in Urada (4), zlasti člena 13 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0206/2014),

               1.

               odloži podelitev razrešnice upravnemu vodji Organa evropskih regulatorjev za elektronske komunikacije glede izvrševanja proračuna organa za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravnemu vodji Organa evropskih regulatorjev za elektronske komunikacije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 9.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 337, 18.12.2009, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 13. oktobra 2015 o imenovanju članov in nadomestnih članov Svetovalnega odbora za koordinacijo sistemov socialne varnosti

text:
               16.10.2015

               SL

               Uradni list Evropske unije

               C 341/4

         SKLEP SVETA
   z dne 13. oktobra 2015
   o imenovanju članov in nadomestnih članov Svetovalnega odbora za koordinacijo sistemov socialne varnosti
   (2015/C 341/04)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1) in zlasti člena 75 Uredbe,
   ob upoštevanju seznamov kandidatov, ki so jih Svetu predložile vlade držav članic,
   ob upoštevanju naslednjega:

               (1)

               Z Uredbo (ES) št. 883/2004 je bil ustanovljen Svetovalni odbor za koordinacijo sistemov socialne varnosti.

               (2)

               Svet je s sklepoma z dne 21. oktobra 2010 (2) in 7. marca 2011 (3) imenoval člane in nadomestne člane Svetovalnega odbora za koordinacijo sistemov socialne varnosti za obdobje od 20. oktobra 2010 do 19. oktobra 2015.

               (3)

               Mandat sedanjih članov in nadomestnih članov Svetovalnega odbora za koordinacijo sistemov socialne varnosti, imenovanih na podlagi navedenih sklepov Sveta, se izteče 19. oktobra 2015. Člane in nadomestne člane tega odbora bi bilo zato treba imenovati z 20. oktobrom 2015.

               (4)

               Uredba (ES) št. 883/2004, ne določa mandata članov in nadomestnih članov. Svet bi zato moral določiti njihov mandat v sklepu o imenovanju članov in nadomestnih članov. Da bi preprečili nepotrebno upravno obremenitev, bi moral biti ta mandat dovolj dolg, pri čemer bi bilo treba tudi upoštevati, da se tovrstni svetovalni odbori običajno sestanejo le enkrat ali dvakrat letno. Prepogostemu podaljševanju članstva celotnega odbora bi se izognili s petletnim mandatom –

         SPREJEL NASLEDNJI SKLEP:
   Člen 1
   Za člane in nadomestne člane Svetovalnega odbora za koordinacijo sistemov socialne varnosti se za obdobje od 20. oktobra 2015 do 19. oktobra 2020 imenujejo:
   I.   PREDSTAVNIKI VLAD

               Država

               Člani

               Nadomestni člani

               Belgija

               Marc MORSA

               Marc Van DAMME

               Bolgarija

               Eva TOŠEVA

               Gergana JANKOVA

               Češka republika

               Jiří BAUER

               Gabriela PIKOROVÁ

               Danska

               Nemčija

               Helmut WEBER

               Moira KETTNER

               Estonija

               Leili ZAGLMAYER

               Katerin PEÄRNBERG

               Irska

               Mary O’SULLIVAN

               Kieran LEA

               Grčija

               Anna RIZU

               Vasiliki MAMONA

               Hrvaška

               Sandra FRANKIĆ

               Snježana BALOKOVIĆ

               Španija

               Ainhoa LÓPEZ DE GOICOECHEA URZAINQUI

               Irene GOZALBO LÓPEZ

               Francija

               Séverine SALGADO

               François BRILLANCEAU

               Italija

               Maria Grazia CATALDI

               Marco Giovanni MARINO

               Ciper

               George JERIDES

               Sotiris STRATIS

               Latvija

               Jana MUIŽNIECE

               Ērks MIĶĪTIS

               Litva

               Mariana ŽIUKIENĖ

               Irena MARTINKUTĖ

               Luksemburg

               Claude EWEN

               Karin MANDERSCHEID

               Madžarska

               Réka KOVÁCS

               Zsófia TÓTH

               Malta

               Malcolm SCICLUNA

               Michelle GALEA

               Nizozemska

               Anje VRIJ

               Willem DE HAAN

               Avstrija

               Manfred PÖLTL

               Heinz WITTMANN

               Poljska

               Robert WÓJCIK

               Elżbieta TOMASZEWSKA

               Portugalska

               José CID PROENÇA

               Elisabete SILVEIRA

               Romunija

               Adriana STOINEA

               Costin ILIUŢĂ

               Slovenija

               Bojan KRAUT

               Metka LOGAR

               Slovaška

               Jaroslav KOVÁČ

               Lucia MAHĎÁKOVÁ

               Finska

               Mira SALOHEIMO

               Susanna GRIMM-VIKMAN

               Švedska

               Johanna MÖLLERBERG

               Kent LARSSON

               Združeno kraljestvo

               Lindsay ROOME

               Lindsay FULLARTON

   II.   PREDSTAVNIKI SINDIKATOV

               Država

               Člani

               Nadomestni člani

               Belgija

               Koen MEESTERS

               Anne PANNEELS

               Bolgarija

               Assia GONEVA

               Velička MIKOVA

               Češka republika

               Hana POPELKOVÁ

               Vít SAMEK

               Danska

               Nemčija

               Robert NAZAREK

               Bertold BRÜCHER

               Estonija

               Kaja TOOMSALU

               Elina REEDI

               Irska

               Eamon DEVOY

               Grčija

               Evagelos MUTAFIS

               Nikos KOSTOPULOS

               Hrvaška

               Petra ŠPRAJAČEK

               Španija

               Ana Maria CORRAL JUAN

               Carlos BRAVO FERNÁNDEZ

               Francija

               Pierre-Yves CHANU

               Abdou ALI MOHAMED

               Italija

               Fabio PORCELLI

               Francesco CAGNASSO

               Ciper

               Latvija

               Ruta PORNIECE

               Mārtiņš PUŽULS

               Litva

               Jovita PRETZSCH

               Danutė ŠLIONSKIENĖ

               Luksemburg

               Carlos PEREIRA

               Vincent JACQUET

               Madžarska

               Andrea VARGA

               Judith HAMBURG

               Malta

               Robert BORG

               Josef VELLA

               Nizozemska

               S.R. BONTJE

               R.A.M. BLAAKMAN

               Avstrija

               Martina THOMASBERGER

               Dinah DJALINOUS-GLATZ

               Poljska

               Michał MENES

               Tomasz JASIŃSKI

               Portugalska

               Aida Carla BATISTA MORAIS

               Ana Cecília SENA SIMÕES

               Romunija

               Slovenija

               Goran LUKIČ

               Aljoša ČEČ

               Slovaška

               Mária SVOREŇOVÁ

               Zdena DVORANOVÁ

               Finska

               Pirjo VÄÄNÄNEN

               Katarina MURTO

               Švedska

               Ellen NYGREN

               Sofia RÅSMAR

               Združeno kraljestvo

               Richard EXELL

               Rosa CRAWFORD

   III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Belgija

               Monica DE JONGHE

               Hilde THYS

               Bolgarija

               Rumen RADEV

               Rumjana GEORGIEVA

               Češka republika

               Luděk MAZUCH

               Marie ZVOLSKÁ

               Danska

               Nemčija

               Christina BREIT

               Anne SCHOLZ

               Estonija

               Victoria METS

               Katrin TRUVE

               Irska

               Lorraine PARKES

               Jean WINTERS

               Grčija

               Georgios KARANIKAS

               Rena BARDANI

               Hrvaška

               Nataša NOVAKOVIĆ

               Milica JOVANOVIĆ

               Španija

               Marina GORDÓN ORTÍZ

               Jordi GARCÍA VIÑA

               Francija

               Emilie MARTINEZ

               Christophe SOUPIZET

               Italija

               Paola ASTORRI

               Paolo RAVAGLI

               Ciper

               Latvija

               Ilona KIUKUCĀNE

               Inese STEPIŅA

               Litva

               Aidas VAIČIULIS

               Dovilė BAŠKYTĖ

               Luksemburg

               François ENGELS

               Fabienne LANG

               Madžarska

               Julianna VARGA

               Péter VIDA

               Malta

               Abigail PSAILA MAMO

               Joe FARRUGIA

               Nizozemska

               G. VELDHUIS

               R. VAN DER WOUD

               Avstrija

               Martin GLEITSMANN

               Martin SONNTAG

               Poljska

               Jeremi MORDASEWICZ

               Zbigniew ŻUREK

               Portugalska

               Cristina NAGY MORAIS

               Nuno BERNARDO

               Romunija

               Roxana PRODAN

               Dorin CHIRILĂ

               Slovenija

               Tomaž BERNIK

               Maja SKORUPAN

               Slovaška

               Finska

               Mikko RÄSÄNEN

               Miia KANNISTO

               Švedska

               Catharina BÄCK

               Hans GIDHAGEN

               Združeno kraljestvo

               Rachel SMITH

         Člen 2
   Svet bo člane in nadomestne člane, ki še niso bili predlagani, imenoval pozneje.
   Člen 3
   Ta sklep začne veljati z dnem sprejetja.

      V Luxembourgu, 13. oktobra 2015

            Za Svet

            Predsednik

         J. ASSELBORN

      (1)  UL L 166, 30.4.2004, str. 1.

      (2)  Sklep Sveta z dne 21. oktobra 2010 o imenovanju članov in nadomestnih članov Svetovalnega odbora za koordinacijo sistemov socialne varnosti (UL C 290, 27.10.2010, str. 5).

      (3)  Sklep Sveta z dne 7. marca 2011 o imenovanju irskih, francoskih in nizozemskih članov in nadomestnih članov Svetovalnega odbora za koordinacijo sistemov socialne varnosti (UL C 83, 17.3.2011, str. 3).


title: Sklep Komisije z dne 9. marca 2012 o imenovanju treh novih članov Znanstvenega, tehničnega in gospodarskega odbora za ribištvo

text:
               10.3.2012

               SL

               Uradni list Evropske unije

               C 72/26

         SKLEP KOMISIJE
   z dne 9. marca 2012
   o imenovanju treh novih članov Znanstvenega, tehničnega in gospodarskega odbora za ribištvo
   2012/C 72/06
   EVROPSKA KOMISIJA JE –
   ob upoštevanju členov 4 in 6 Sklepa Komisije 2005/629/ES z dne 26. avgusta 2005 o ustanovitvi Znanstvenega, tehničnega in gospodarskega odbora za ribištvo (1),
   ob upoštevanju naslednjega:

               (1)

               Mandat članov Znanstvenega, tehničnega in gospodarskega odbora za ribištvo, imenovanih s Sklepom Komisije z dne 27. oktobra 2010 (2), se izteče 31. oktobra 2013.

               (2)

               Imenovanje dveh članov zadevnega odbora se izteče po njunem prostovoljnem odstopu oktobra 2010 oziroma januarja 2011.

               (3)

               Povpraševanje po znanstvenem nasvetu za izvajanje skupne ribiške politike se povečuje.

               (4)

               V skladu s členom 4 Sklepa 2005/629/ES je treba za preostanek mandata imenovati nove člane –

         SPREJELA SKLEP:
   Člen 1
   Imenovanje naslednjih članov Znanstvenega, tehničnega in gospodarskega odbora za ribištvo se izteče:

               Antonio DI NATALE,

               Andrés URIARTE.

         Člen 2
   Imenovani so naslednji člani Znanstvenega, tehničnega in gospodarskega odbora za ribištvo:

               Edmund John SIMMONDS,

               Guiseppe SCARCELLA,

               Jenny NORD.

         Člen 3
   Njihov mandat poteče 31. oktobra 2013.
   Člen 4
   Generalni direktor za pomorske zadeve in ribištvo dobi navodilo, da zadevne osebe obvesti o njihovem imenovanju.
   Člen 5
   Imena novih članov Odbora se objavijo v Uradnem listu Evropske unije.

      V Bruslju, 9. marca 2012

            Za Komisijo

         Maria DAMANAKI

            Članica Komisije

      (1)  UL L 225, 31.8.2005, str. 18.

      (2)  UL C 292, 28.10.2010, str. 3.


title: 2006/658/ES: Sklep Komisije z dne 29. septembra 2006 o prenosu upravljanja pomoči na izvajalske agencije za predpristopne ukrepe v kmetijstvu in razvoju podeželja na Hrvaškem v predpristopnem obdobju

text:
               30.9.2006

               SL

               Uradni list Evropske unije

               L 271/83

      SKLEP KOMISIJE

   z dne 29. septembra 2006
   o prenosu upravljanja pomoči na izvajalske agencije za predpristopne ukrepe v kmetijstvu in razvoju podeželja na Hrvaškem v predpristopnem obdobju
   (2006/658/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1266/1999 z dne 21. junija 1999 o usklajevanju pomoči državam prosilkam v okviru predpristopne strategije in o spremembah Uredbe (EGS) št. 3906/1989 (1) in zlasti člena 12(2) Uredbe,
   ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (2) ter zlasti člena 4(5) in (6) Uredbe,
   ob upoštevanju naslednjega:

               (1)

               Z Odločbo Komisije C(2006) 301 z dne 8. februarja 2006 je bil v skladu s členom 4(5) in (6) Uredbe (ES) št. 1268/1999 odobren program razvoja podeželja za Hrvaško.

               (2)

               Hrvaška vlada in Komisija, ki deluje v imenu Evropske skupnosti, sta 29. decembra 2005 podpisali Večletni sporazum o financiranju (v nadaljnjem besedilu MAFA), ki določa tehnični, pravni in upravni okvir za izvajanje programa Sapard.

               (3)

               Republika Hrvaška je Komisijo uradno obvestila o dokončanju vseh potrebnih notranjih postopkov za sklenitev sporazuma z dne 6. aprila 2006, datumom začetka veljavnosti MAFA.

               (4)

               Uredba (ES) št. 1266/1999 določa, da se lahko odstopi od zahteve po predhodni odobritvi iz člena 12(1) Uredbe (ES) št. 1266/1999 na podlagi analize posameznih primerov upravljavskih zmogljivosti posamičnih nacionalnih in področnih programov/projektov, postopkov finančnega nadzora in struktur, ki se nanašajo na javne finance; Uredba Komisije (ES) št. 2222/2000 (3) predvideva podrobna pravila za izvajanje omenjene analize.

               (5)

               Pristojni organ Hrvaške je za agencijo Sapard imenoval Direktorat za trg in strukturno podporo v kmetijstvu, organizacijsko enoto Ministrstva za kmetijstvo, gozdarstvo in gospodarjenje z vodo. Agencija bo odgovorna za izvajanje naslednjih ukrepov: ukrep št. 1 „naložbe v kmetijska gospodarstva“ in ukrep št. 2 „izboljšanje predelave in trženja kmetijskih in ribiških proizvodov“, določenih v programu razvoja podeželja, ki je bil odobren z Odločbo C(2006) 301; Nacionalni sklad pri Ministrstvu za finance pa je bil imenovan za finančne naloge, ki jih mora opravljati v okviru izvajanja programa Sapard.

               (6)

               Komisija je na podlagi Uredbe (ES) št. 1266/1999 in Uredbe (ES) št. 2222/2000 analizirala upravljalske zmogljivosti nacionalnega in področnega programa/projekta, postopke finančnega nadzora ter struktur, ki se nanašajo na javne finance in ugotovila, da Hrvaška pri izvajanju omenjenih ukrepov ravna v skladu z določbami iz členov 4 do 6 in iz Priloge k Uredbi (ES) št. 2222/2000, z minimalnimi pogoji iz Priloge k Uredbi (ES) št. 1266/1999.

               (7)

               Agencija Sapard je zadovoljivo izpolnila zlasti naslednja ključna akreditacijska merila: pisne postopke, ločevanje nalog, odobritev pred projekti in preglede pred izvršenimi plačili, plačilne postopke, računovodske postopke in notranjo revizijo.

               (8)

               Dne 14. marca 2006 so hrvaški organi zagotovili seznam upravičenih izdatkov v skladu s členom 4(1), oddelka B Večletnega sporazuma o financiranju. Ta seznam je bil delno spremenjen z dopisom z dne 11. julija 2006. Komisija mora v tem pogledu sprejeti odločitev.

               (9)

               Nacionalni sklad pri Ministrstvu za finance je zadovoljivo izpolnil naslednja merila za finančne naloge, ki jih mora opravljati v okviru izvajanja programa Sapard za Hrvaško: revizijsko sled, vodenje državne blagajne, sprejem finančnih sredstev, izplačevanje agenciji Sapard in notranjo revizijo.

               (10)

               Zato je primerno odstopiti od zahteve po predhodni odobritvi iz člena 12(1) Uredbe (ES) št. 1266/1999 in prenesti upravljanje pomoči na decentralizirani osnovi na agencijo Sapard in Nacionalni sklad Hrvaške.

               (11)

               Ker preverjanje, ki ga Komisija izvaja za ukrep št. 1 „naložbe v kmetijska gospodarstva“ in ukrep št. 2 „izboljšanje predelave in trženja kmetijskih in ribiških proizvodov“, temelji na sistemu, ki še ne deluje v celoti v zvezi z vsemi pomembnimi elementi, je zato primerno v skladu s členom 3(2) Uredbe (ES) št. 2222/2000 začasno prenesti upravljanje programa Sapard na agencijo Sapard in na Nacionalni sklad pri Ministrstvu za finance.

               (12)

               Polni prenos upravljanja programa Sapard je predviden šele po nadaljnjem preverjanju, ki bo zagotovil zadovoljivo delovanje sistema ter po izvajanju kakršnih koli priporočil, ki jih lahko izda Komisija v zvezi s prenosom upravljanja pomoči na agencijo Sapard pod okriljem Ministrstva za kmetijstvo, gozdarstvo in gospodarjenje z vodo in na Nacionalni sklad pri Ministrstvu za finance.

               (13)

               Da se upoštevajo zahteve iz člena 8(1)b Oddleka A Večletnega sporazuma o financiranju, so izdatki v skladu s tem sklepom upravičeni do sofinanciranja Skupnosti le, če so to izdatki upravičenca od datuma tega sklepa ali če je prišlo do teh izdatkov kasneje, od datuma instrumenta, po katerem je bil upravičenec izbran za zadevni projekt, razen za študije izvedljivosti in sorodne študije, če jih agencija Sapard v nobenem primeru ne plača pred datumom tega sklepa.

         SKLENILA:
   Člen 1
   S tem sklepom Komisija odstopa od zahteve po predhodni odobritvi izbire projektov in sklepanja pogodb za ukrep št. 1 „naložbe v kmetijska gospodarstva“ in ukrep št. 2 „izboljšanje predelave in trženja kmetijskih in ribiških proizvodov“ Hrvaške iz člena 12(1) Uredbe (ES) št. 1266/1999.
   Člen 2
   Upravljanje programa Sapard se začasno prenese na:

               1.

               Direktorat za trg in strukturno podporo v kmetijstvu, organizacijsko enoto Ministrstva za kmetijstvo, gozdarstvo in gospodarjenje z vodo, ki nastopa kot agencija Sapard za Hrvaško, Avenija grada Vukovara 269D, 10000 Zagreb, za izvajanje ukrepa št. 1 „naložbe v kmetijsko gospodarstvo“ in ukrepa št. 2 „izboljšanje predelave in trženja kmetijskih in ribiških proizvodov“, določenih v programu razvoja podeželja, ki je bil odobren z Odločbo C(2006) 301;

               2.

               Nacionalni sklad pri Ministrstvu za finance, Katančičeva 5, 10000 Zagreb, za finančne naloge, ki jih mora opravljati v okviru izvajanja programa Sapard za Hrvaško.

         Člen 3
   Izdatki v skladu s tem sklepom so upravičeni do sofinanciranja Skupnosti le, če so to izdatki upravičencev od datuma tega sklepa ali če je prišlo do teh izdatkov kasneje, datuma instrumenta, po katerem je bil upravičenec izbran za zadevni projekt, razen za študije izvedljivosti in sorodne študije, če jih agencija Sapard v nobenem primeru ne plača pred datumom tega sklepa.
   Člen 4
   Brez poseganja v katere koli sklepe, s katerimi je bila posameznim upravičencem dodeljena pomoč v okviru programa Sapard, veljajo pravila za upravičenost izdatkov, ki jih je predlagala Hrvaška v dopisu št. „Klasa: 910-01/05-01/8, Urbroj: 513-05-06/06-28“ z dne 14. marca 2006 in evidentiranem pri Komisiji z dne 21. marca 2006 pod št. 08347, kot je bil spremenjen z dopisom št. „Klasa: 910-01/06-01/221, Urbroj: 513-05-06/06-9“ z dne 23. junija 2006 in evidentiran pri Komisiji z dne 11. julija 2006 pod št. 20627.

      V Bruslju, 29. septembra 2006

            Za Komisijo

         Mariann FISCHER BOEL

            Članica Komisije

      (1)  UL L 161, 26.6.1999, str. 68.

      (2)  UL L 161, 26.6.1999, str. 87. Uredba, kakor je bila nazadnje spremenjena z Uredbo (ES) št. 2112/2005 (UL L 344, 27.12.2005, str. 23).

      (3)  UL L 253, 7.10.2000, str. 5.


title: 2011/468/EU: Sklep Evropskega parlamenta in Sveta z dne 6. julija 2011 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/025 DK/Odense Steel Shipyard z Danske)

text:
               27.7.2011

               SL

               Uradni list Evropske unije

               L 195/52

         SKLEP EVROPSKEGA PARLAMENTA IN SVETA
   z dne 6. julija 2011
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/025 DK/Odense Steel Shipyard z Danske)
   (2011/468/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene od 1. maja 2009 dalje, razširjeno, da bi vključili podporo delavcem, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 000 000 EUR.

               (4)

               Danska je 6. oktobra 2010 predložila vlogo za uporabo ESPG v zvezi s presežnimi delavci v podjetju Odense Steel Shipyard ter jo dopolnila z dodatnimi podatki do 8. marca 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 14 181 901 EUR.

               (5)

               Zato bi bilo treba uporabiti ESPG, da se zagotovi finančni prispevek za vlogo, ki jo je predložila Danska –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 14 181 901 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 6. julija 2011

            Za Evropski parlament

            Predsednik

         J. BUZEK

            Za Svet

            Predsednik

         M. DOWGIELEWICZ

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2010/197/CFSP: Sklep Sveta 2010/197/SZVP z dne 31. marca 2010 o začetku vojaške misije Evropske unije, ki prispeva k usposabljanju somalskih varnostnih sil (EUTM Somalia)

text:
               7.4.2010

               SL

               Uradni list Evropske unije

               L 87/33

         SKLEP SVETA 2010/197/SZVP
   z dne 31. marca 2010
   o začetku vojaške misije Evropske unije, ki prispeva k usposabljanju somalskih varnostnih sil (EUTM Somalia)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28 in 43(2) Pogodbe,
   ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 4 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Varnostni svet Združenih narodov (VSZN) je v Resoluciji 1872(2009) o razmerah v Somaliji, sprejeti 26. maja 2009, poudaril pomen ponovne vzpostavitve, usposabljanja, opremljanja in vzdrževanja somalskih varnostnih sil, ter pozval države članice ter regionalne in mednarodne organizacije k zagotovitvi tehnične pomoči za usposabljanje in opremljanje somalskih varnostnih sil. VSZN je v Resoluciji 1897(2009), sprejeti 30. novembra 2009, opozoril na prejšnje resolucije in ponovno potrdil svoje spoštovanje suverenosti, ozemeljske celovitosti, politične neodvisnosti in enotnosti Somalije.

               (2)

               Obrambni minister Ugande je v pismu z dne 5. januarja 2010 pozdravil načrtovano misijo Unije v podporo somalskemu varnostnemu sektorju in pozval Unijo k sodelovanju pri usposabljanju somalskih varnostnih sil v Ugandi za obdobje vsaj enega leta.

               (3)

               V skladu s členom 5 Protokola o stališču Danske, priloženega Pogodbi o Evropski Uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri financiranju misije –

         SPREJEL NASLEDNJI SKLEP:
   Člen 1
   Načrt misije za vojaško misijo EU, ki prispeva k usposabljanju somalskih varnostnih sil (v nadaljnjem besedilu: EUTM Somalia), je odobren.
   Člen 2
   EUTM Somalija se začne 7. aprila 2010.
   Člen 3
   Poveljnik misije EUTM Somalia se s takojšnjim učinkom pooblasti za izdajo akcijskega ukaza (ACTORD) z namenom razmestitve sil in za začetek izvajanja misije.
   Člen 4
   Ta sklep začne veljati na dan sprejetja.

      V Bruslju, 31. marca 2010

            Za Svet

            Predsednik

         M. Á. MORATINOS

      (1)  UL L 44, 19.2.2010, str. 16.


title: 2008/207/ES: Sklep Sveta z dne 28. februarja 2008 o sklenitvi Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani ter Državo Izrael na drugi strani, da se upošteva pristop Republike Bolgarije in Romunije k Evropski uniji

text:
               8.3.2008

               SL

               Uradni list Evropske unije

               L 65/10

      SKLEP SVETA

   z dne 28. februarja 2008
   o sklenitvi Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani ter Državo Izrael na drugi strani, da se upošteva pristop Republike Bolgarije in Romunije k Evropski uniji
   (2008/207/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in drugega pododstavka člena 300(3) Pogodbe,
   ob upoštevanju Akta o pristopu iz leta 2005 in zlasti člena 6(2) Akta,
   ob upoštevanju predloga Komisije,
   ob upoštevanju soglasja Evropskega parlamenta (1),
   ob upoštevanju naslednjega:

               (1)

               Protokol k Evro-mediteranskemu sporazumu med Evropskimi skupnostmi in njihovimi državami članicami na eni strani ter Državo Izrael na drugi strani (2) je bil v imenu Skupnosti in njenih držav članic podpisan v Bruslju 31. oktobra 2007.

               (2)

               Protokol bi bilo treba odobriti –

         SKLENIL:
   Edini člen
   Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani, da se upošteva pristop Republike Bolgarije in Romunije k Evropski uniji, se odobri v imenu Evropske skupnosti in njenih držav članic.
   Besedilo Protokola je priloženo k temu sklepu (3).

      V Bruslju, 28. februarja 2008

            Za Svet

            Predsednik

         D. MATE

      (1)  Mnenje z dne 19. februarja 2008 (še ni objavljeno v Uradnem listu).

      (2)  UL L 147, 21.6.2000, str. 3.

      (3)  UL L 317, 5.12.2007, str. 65.


title: Sklep Sveta 2013/109/SZVP z dne 28. februarja 2013 o spremembi Sklepa 2012/739/SZVP o omejevalnih ukrepih proti Siriji

text:
               1.3.2013

               SL

               Uradni list Evropske unije

               L 58/8

         SKLEP SVETA 2013/109/SZVP
   z dne 28. februarja 2013
   o spremembi Sklepa 2012/739/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 29. novembra 2012 sprejel Sklep 2012/739/SZVP o omejevalnih ukrepih proti Siriji (1).

               (2)

               Svet je na podlagi pregleda Sklepa 2012/739/SZVP sklenil, da bi bilo treba omejevalne ukrepe podaljšati do 1. junija 2013.

               (3)

               Poleg tega je potrebno spremeniti ukrepe glede embarga na orožje, da bi omogočili dobavo vojaške opreme, ki ni smrtonosna, za zaščito civilnega prebivalstva oziroma za Narodno koalicijo sirskih revolucionarnih in opozicijskih sil, ki jih Unija sprejema za legitimne predstavnike sirskega ljudstva, in tem silam omogočili dobavo nebojnih vozil, izdelanih ali opremljenih z materiali za balistično zaščito, ter zagotovitev pripadajoče tehnične pomoči, ki je namenjena za zaščito civilnega prebivalstva.

               (4)

               Za izvajanje določenih ukrepov je potrebno nadaljnje ukrepanje Unije.

               (5)

               Sklep 2012/739/SZVP bi bilo za treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2012/739/SZVP se spremeni:

               (1)

               člen 3(1) se spremeni:

                           (a)

                           točki (b) in (c) se nadomestita z naslednjim:

                                       “(b)

                                       prodajo, dobavo, prenos ali izvoz vojaške opreme, ki ni smrtonosna, ali opreme, ki bi se lahko uporabila za notranjo represijo, pri čemer je tovrstna oprema namenjena uporabi v humanitarne ali zaščitne namene, za zaščito civilnega prebivalstva ali programom Združenih narodov (ZN) in Evropske unije za vzpostavljanje institucij, operacijam Evropske unije in ZN za krizno upravljanje ali Narodni koaliciji sirskih revolucionarnih in opozicijskih sil, ki je namenjena za zaščito civilnega prebivalstva;

                                       (c)

                                       prodajo, dobavo, prenos ali izvoz nebojnih vozil, ki so bila izdelana ali opremljena z materiali za balistično zaščito in so namenjena izključno zaščiti osebja Evropske unije in njenih držav članic v Siriji ali Narodni koaliciji sirskih revolucionarnih in opozicijskih sil, ki je namenjena za zaščito civilnega prebivalstva;";

                           (b)

                           doda se naslednja točka:

                                       "(f)

                                       zagotavljanje finančne pomoči, posredniških ali drugih storitev za Narodno koalicijo sirskih revolucionarnih in opozicijskih sil, ki je namenjena za zaščito civilnega prebivalstva;";

               (2)

               člen 31 se nadomesti z naslednjim:
               “Člen 31
               Ta sklep se uporablja do 1. junija 2013. Redno se ga pregleduje. Če Svet meni, da cilji tega sklepa niso bili doseženi, ga podaljša ali ustrezno spremeni.”.

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 28. februarja 2013

            Za Svet

            Predsednica

         J. BURTON

      (1)  UL L 330, 30.11.2012, str. 21.


title: Sklep Sveta (EU) 2017/770 z dne 25. aprila 2017 o ratifikaciji in pristopu k Protokolu iz leta 2010 k Mednarodni konvenciji o odgovornosti in nadomestilu škode v zvezi s prevozom nevarnih in zdravju škodljivih snovi po morju s strani držav članic v interesu Evropske unije glede vidikov, povezanih s pravosodnim sodelovanjem v civilnih zadevah

text:
               4.5.2017

               SL

               Uradni list Evropske unije

               L 115/18

         SKLEP SVETA (EU) 2017/770
   z dne 25. aprila 2017
   o ratifikaciji in pristopu k Protokolu iz leta 2010 k Mednarodni konvenciji o odgovornosti in nadomestilu škode v zvezi s prevozom nevarnih in zdravju škodljivih snovi po morju s strani držav članic v interesu Evropske unije glede vidikov, povezanih s pravosodnim sodelovanjem v civilnih zadevah
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81 v povezavi s točko (a)(v) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Cilj Mednarodne konvencije o odgovornosti in nadomestilu škode v zvezi s prevozom nevarnih in zdravju škodljivih snovi po morju iz leta 1996 (v nadaljnjem besedilu: Konvencija HNS iz leta 1996) je zagotoviti primerno, hitro in učinkovito nadomestilo škode osebam, ki so utrpele škodo, povzročeno z razlitjem nevarnih in zdravju škodljivih snovi med prevozom po morju. Konvencija HNS iz leta 1996 je zapolnila pomembno vrzel v mednarodni ureditvi odgovornosti v pomorskem prometu.

               (2)

               Svet je leta 2002 sprejel Sklep 2002/971/ES (2). Države članice naj bi v skladu z navedenim sklepom v razumnem času, po možnosti do 30. junija 2006, sprejele potrebne ukrepe za ratifikacijo Konvencije HNS iz leta 1996 ali pristop k njej. Navedeno konvencijo so nato ratificirale štiri države članice. Konvencija HNS iz leta 1996 ni začela veljati.

               (3)

               Konvencija HNS iz leta 1996 je bila spremenjena s Protokolom iz leta 2010 h Konvenciji HNS iz leta 1996 (v nadaljnjem besedilu: Protokol iz leta 2010). V skladu s členom 2 in členom 18(1) Protokola iz leta 2010 morajo njegove pogodbenice Konvencijo HNS iz leta 1996 in Protokol iz leta 2010 brati, razlagati in izvajati skupaj kot en sam instrument.

               (4)

               Besedilo, s katerim sta bila konsolidirana Konvencija HNS iz leta 1996 in Protokol iz leta 2010 (v nadaljnjem besedilu: Konvencija HNS iz leta 2010), je pripravil sekretariat Mednarodne pomorske organizacije (IMO), odobril pa ga je pravni odbor IMO na svoji 98. seji. Konvencija HNS iz leta 2010 ni listina, ki bi bila na voljo za podpis ali ratifikacijo. Začela bo učinkovati, ko bo v državah članicah začel veljati Protokol iz leta 2010.

               (5)

               Če država sprejme Protokol iz leta 2010 kot zavezujoč, je v skladu s členom 20(8) Protokola iz leta 2010 nič več ne zavezuje Konvencija HNS iz leta 1996. Posledično bodo države članice, ki so pogodbenice Konvencije HNS iz leta 1996, prenehale biti pogodbenice v trenutku, ko priznajo Protokol iz leta 2010 kot zavezujoč v skladu s členom 20, zlasti odstavki 2, 3 in 4 navedenega člena Protokola.

               (6)

               Konvencija HNS iz leta 2010 je, enako kot njena predhodnica, posebno pomembna za interese Unije in njenih držav članic, saj zagotavlja večjo zaščito žrtev škode v povezavi s prevozom nevarnih in zdravju škodljivih snovi po morju, pa tudi žrtev okoljske škode, v skladu s Konvencijo Združenih narodov o pomorskem pravu iz leta 1982.

               (7)

               Da bi lahko države postale pogodbenice Protokola iz leta 2010 in s tem Konvencije HNS iz leta 2010, morajo generalnemu sekretarju IMO skupaj z listino o soglasju v skladu s členom 20(4) Konvencije HNS iz leta 2010 predložiti ustrezne podatke o skupnih količinah tovora, za katerega se plačuje prispevek v skladu s Konvencijo HNS iz leta 2010 (v nadaljnjem besedilu: tovor, za katerega se plačujejo prispevki v sklad HNS), za preteklo koledarsko leto. V ta namen morajo države, preden priznajo Protokol iz leta 2010 kot zavezujoč, vzpostaviti sistem za prijavo tovora, za katerega se plačujejo prispevki v sklad HNS.

               (8)

               Členi 38, 39 in 40 Konvencije HNS iz leta 2010 vplivajo na sekundarno zakonodajo Unije o pristojnosti ter priznavanju in izvrševanju sodnih odločb v civilnih in gospodarskih zadevah iz Uredbe (EU) št. 1215/2012 Evropskega parlamenta in Sveta (3).

               (9)

               Iz tega sledi, da ima Unija izključno pristojnost v zvezi s členi 38, 39 in 40 Konvencije HNS iz leta 2010 v delu, v katerem navedena konvencija vpliva na določbe iz Uredbe (EU) št. 1215/2012.

               (10)

               Izmenjava najboljše prakse med državami članicami o vzpostavitvi sistema za prijavo tovora, za katerega se plačujejo prispevki v sklad HNS, bi bila lahko državam članicam v pomoč pri razvoju takšnega sistema.

               (11)

               Enako, kot je veljalo za Konvencijo HNS iz leta 1996, so lahko tudi pogodbenice Protokola iz leta 2010 samo suverene države, saj v besedilu ni klavzule o organizaciji za regionalno gospodarsko povezovanje (REIO). Zato Unija ne more ratificirati Protokola iz leta 2010 in z njim Konvencije HNS iz leta 2010 ali pristopiti k njemu oziroma njej.

               (12)

               Ratifikacija Protokola iz leta 2010 s strani vseh držav članic v določenem roku bi morala zagotoviti, da se z izvajanjem Konvencije HNS iz leta 2010 v Uniji vzpostavijo enaki pogoji za vse zadevne udeležence.

               (13)

               Ob upoštevanju mednarodne narave ureditve HNS bi si bilo treba z izvajanjem Konvencije HNS iz leta 2010 prizadevati za enake pogoje za vse zadevne udeležence na mednarodni ravni. Protokol iz leta 2010 bi zato moral veljati za cel svet.

               (14)

               Zato bi bilo treba države članice pooblastiti, da ratificirajo Protokol iz leta 2010 ali pristopijo k njemu glede vidikov, povezanih s pravosodnim sodelovanjem v civilnih zadevah, ki so v izključni pristojnosti Unije. Določbe Konvencije HNS iz leta 2010, ki spadajo v pristojnost Unije, razen določb v zvezi s pravosodnim sodelovanjem v civilnih zadevah, bodo predmet sklepa, ki bo sprejet vzporedno s tem sklepom.

               (15)

               Ob ratifikaciji Protokola iz leta 2010 ali pristopu k njemu bi morale države članice podati izjavo o priznavanju in izvrševanju sodnih odločb, ki spadajo na področje uporabe Konvencije HNS iz leta 2010.

               (16)

               Združeno kraljestvo in Irska sta zavezani z Uredbo (EU) št. 1215/2012 in zato sodelujeta pri sprejetju in uporabi tega sklepa.

               (17)

               Skladno s členoma 1 in 2 Protokola št. 22 o stališču Danske, ki je priložen Pogodbi o Evropski uniji in k Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Države članice so pooblaščene, da v interesu Unije ratificirajo Protokol iz leta 2010 ali k njemu pristopijo glede vidikov, povezanih s pravosodnim sodelovanjem v civilnih zadevah, ki so v izključni pristojnosti Evropske unije, pod pogoji iz tega sklepa.
   Člen 2
   1.   Države članice si prizadevajo sprejeti potrebne ukrepe za deponiranje listin o ratifikaciji Protokola iz leta 2010 ali pristopu k njemu v razumnem času in po možnosti do 6. maja 2021.
   2.   Države članice druga drugo ter Svet in Komisijo na primeren način obvestijo, da je njihov sistem za prijavo tovora, za katerega se plačujejo prispevki v sklad HNS, začel delovati.
   3.   Države članice si prizadevajo za izmenjavo dobrih praks, zlasti v zvezi s sistemom za prijavo tovora, za katerega se plačujejo prispevki v sklad HNS, v skladu s Protokolom iz leta 2010.
   Člen 3
   Ob ratifikaciji Protokola iz leta 2010 ali pristopu k njemu države članice deponirajo izjavo iz Priloge k temu sklepu.
   Člen 4
   Ta sklep začne veljati dan po objavi v Uradnem listu Evropske unije.
   Člen 5
   Ta sklep je naslovljen na države članice v skladu s Pogodbama.

      V Luxembourgu, 25. aprila 2017

            Za Svet

            Predsednik

         I. BORG

      (1)  Odobritev z dne 5. aprila 2017.

      (2)  Sklep Sveta 2002/971/ES z dne 18. novembra 2002 o pooblastilu državam članicam, da v interesu Skupnosti ratificirajo ali pristopijo k Mednarodni konvenciji o odgovornosti in nadomestilu škode v zvezi s prevozom nevarnih in zdravju škodljivih snovi po morju, 1996 (Konvencija HNS) (UL L 337, 13.12.2002, str. 55).

      (3)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 351, 20.12.2012, str. 1).

      PRILOGA
      Izjava, ki jo države članice deponirajo ob ratifikaciji Protokola iz leta 2010 ali pristopu k njemu, v skladu s členom 3:

         „Sodne odločbe o zadevah, zajetih v Konvenciji, kakor je bila spremenjena s Protokolom iz leta 2010, kadar jih izda sodišče v … (1), se v … (2) priznajo in izvršijo v skladu z upoštevnimi pravili Evropske unije (3).
         Sodne odločbe o zadevah, zajetih v konvenciji, kakor je bila spremenjena s Protokolom iz leta 2010, ki jih izda sodišče Kraljevine Danske, se v … (4) priznavajo in izvršujejo v skladu s Sporazumom med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah iz leta 2005 (5).
         Sodne odločbe o zadevah, zajetih v konvenciji, kakor je bila spremenjena s protokolom iz leta 2010, kadar jih izda sodišče tretje države, ki jo zavezuje Luganska konvencija o pristojnosti in priznavanju ter izvrševanju sodnih odločb v civilnih in gospodarskih zadevah z dne 30. oktobra 2007 (6), se v … (7) priznajo in izvršijo v skladu z navedeno konvencijo.


title: Sklep Sveta 2014/742/SZVP z dne 28. oktobra 2014 o razveljavitvi Skupnega stališča Sveta 2000/696/SZVP o ohranitvi posebnih omejitvenih ukrepov proti g. Miloševiću in z njim povezanim osebam ter s tem povezanih skupnih stališč 98/240/SZVP, 98/326/SZVP, 1999/318/SZVP in 2000/599/SZVP

text:
               29.10.2014

               SL

               Uradni list Evropske unije

               L 308/99

         SKLEP SVETA 2014/742/SZVP
   z dne 28. oktobra 2014
   o razveljavitvi Skupnega stališča Sveta 2000/696/SZVP o ohranitvi posebnih omejitvenih ukrepov proti g. Miloševiću in z njim povezanim osebam ter s tem povezanih skupnih stališč 98/240/SZVP, 98/326/SZVP, 1999/318/SZVP in 2000/599/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 10. novembra 2000 sprejel Skupno stališče Sveta 2000/696/SZVP (1).

               (2)

               S Skupnim stališčem 2000/696/SZVP je bila uveljavljena določba iz Skupnega stališča Sveta 2000/599/SZVP (2), v skladu s katero bi bilo treba ohraniti posebne omejitvene ukrepe proti g. Miloševiću in z njim povezanim osebam.

               (3)

               V Skupnem stališču 2000/696/SZVP so bili nato revidirani omejitveni ukrepi iz skupnih stališč Sveta 98/240/SZVP (3), 98/326/SZVP (4) in 1999/318/SZVP (5), da bi se ohranili le omejitveni ukrepi proti g. Miloševiću in z njim povezanim osebam.

               (4)

               G. Milošević in z njim povezane osebe ne pomenijo več grožnje utrditvi demokracije, zato ni več razloga za nadaljnjo uporabo teh omejitvenih ukrepov.

               (5)

               Skupna stališča 98/240/SZVP, 98/326/SZVP, 1999/318/SZVP, 2000/599/SZVP in 2000/696/SZVP bi bilo zato treba razveljaviti –

         SPREJEL NASLEDNJI SKLEP:
   Člen 1
   Skupna stališča 98/240/SZVP, 98/326/SZVP, 1999/318/SZVP, 2000/599/SZVP in 2000/696/SZVP se razveljavijo.
   Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 28. oktobra 2014

            Za Svet

            Predsednik

         G. L. GALLETTI

      (1)  Skupno stališče Sveta z dne 10. novembra 2000 o ohranitvi posebnih omejitvenih ukrepov proti g. Miloševiću in z njim povezanim osebam (UL L 287, 14.11.2000, str. 1).

      (2)  Skupno stališče Sveta 2000/599/SZVP z dne 9. oktobra 2000 o podpori demokratični ZRJ in takojšnji odpravi nekaterih omejitvenih ukrepov (UL L 261, 14.10.2000, str. 1).

      (3)  Skupno stališče 98/240/SZVP z dne 19. marca 1998 Sveta na podlagi člena J.2 Pogodbe o Evropski uniji o omejevalnih ukrepih proti Zvezni republiki Jugoslaviji (UL L 95, 27.3.1998, str. 1).

      (4)  Skupno stališče 98/326/SZVP z dne 7. maja 1998 Sveta na podlagi člena J.2 Pogodbe o Evropski uniji o zamrznitvi sredstev, ki jih imata vladi Zvezne republike Jugoslavije (ZRJ) in Srbije v tujini (UL L 143, 14.5.1998, str. 1).

      (5)  Skupno stališče 1999/318/SZVP z dne 10. maja 1999 Sveta na podlagi člena 15 Pogodbe o Evropski uniji o dodatnih omejevalnih ukrepih proti Zvezni republiki Jugoslaviji (UL L 123, 13.5.1999, str. 1).


title: Sklep Sveta z dne 4. decembra 2006 o spremembi Kadrovskih predpisov Europola

text:
               19.12.2006

               SL

               Uradni list Evropske unije

               C 311/1

      SKLEP SVETA

   z dne 4. decembra 2006
   o spremembi Kadrovskih predpisov Europola
   (2006/C 311/01)
   SVET EVROPSKE UNIJE JE —
   ob upoštevanju Konvencije o ustanovitvi Evropskega policijskega urada (v nadaljnjem besedilu „Konvencija o Europolu“) (1) in zlasti člena 30(3) Konvencije,
   ob upoštevanju pobude Republike Avstrije (2),
   ob upoštevanju mnenja Evropskega parlamenta (3),
   ob upoštevanju mnenja Upravnega odbora Europola,
   ob upoštevanju naslednjega:

               (1)

               Zaželeno je, da se spremenijo Kadrovski predpisi za zaposlene Europola, določeni v Aktu Sveta z dne 3. decembra 1998 (4) (v nadaljnjem besedilu „Kadrovski predpisi“), zato da se za vse zaposlene predvidi najdaljše obdobje zaposlitve devetih let, na podlagi dveh pogodb za določen čas.

               (2)

               Poleg tega je zaželeno, da se Kadrovski predpisi spremenijo zaradi ureditve delovnih razmerij finančnega nadzornika, pomočnika(-ov) finančnega nadzornika in osebja, zaposlenega v uradu finančnega nadzornika, ter delovnih razmerij tajnika Upravnega odbora Europola in osebja, zaposlenega v sekretariatu Upravnega odbora.

               (3)

               Svet mora soglasno določiti podrobno ureditev, ki naj se uporablja za uslužbence Europola, ter njene nadaljnje spremembe —

         SKLENIL:
   Člen 1
   Kadrovski predpisi se spremenijo:

               1)

               V členu 1 se dodata naslednja odstavka 3 in 4:
               „3.   Brez poseganja v Konvencijo o Europolu in Finančno uredbo Europola se Kadrovski predpisi uporabljajo tudi za finančnega nadzornika in pomočnika(-e) finančnega nadzornika ter osebje, zaposleno v uradu finančnega nadzornika, razen če v Dodatku 10, v katerem so opredeljene posebne določbe o finančnem nadzorniku, pomočniku(-ih) finančnega nadzornika in osebju, zaposlenem v uradu finančnega nadzornika, ni določeno drugače.
               4.   Brez poseganja v Konvencijo o Europolu se Kadrovski predpisi uporabljajo tudi za tajnika Upravnega odbora Europola in osebje, zaposleno v sekretariatu Upravnega odbora, razen če v Dodatku 11, v katerem so opredeljene posebne določbe o tajniku Upravnega odbora in osebju, zaposlenem v sekretariatu Upravnega odbora, ni določeno drugače.“;

               2)

               Člen 6 se nadomesti z naslednjim:
               „Člen 6
               Vse osebje Europola, bodisi zaposleno na delovno mesto, ki ga lahko zasede le osebje iz pristojnih organov v smislu člena 2(4) Konvencije o Europolu bodisi zaposleno na delovno mesto, za katerega ta omejitev ne velja, se v začetku zaposli za določen čas od enega do petih let.
               Prve pogodbe je mogoče podaljšati. Skupna dolžina pogodb za določen čas, vključno z vsakim podaljšanjem, ne sme preseči devetih let.
               Le osebje, zaposleno na delovno mesto, ki ni omejeno na osebje iz pristojnih organov v smislu člena 2(4) Konvencije o Europolu, je mogoče po visoko zadovoljivi izpolnitvi dveh pogodb za določen čas, ki sta trajali najmanj šest let, zaposliti za nedoločen čas.
               Če namerava direktor Europola podeliti pogodbe za nedoločen čas, mora Upravni odbor v to vsako leto privoliti. Upravni odbor lahko določi zgornjo mejo za celotno število takšnih pogodb, ki se bodo podelile.“;

               3)

               Člen 95 se nadomesti z naslednjim:
               „Člen 95
               Europol lahko zaposlitev za določen ali nedoločen čas prekine brez odpovednega roka:

                           (a)

                           med poskusno dobo ali po njenem izteku v skladu s členom 26;

                           (b)

                           če uradnik ne izpolnjuje več zahtev iz člena 24(2)(a) in člena 24(2)(d); četudi uradnik ne izpolnjuje več zahtev iz člena 24(2)(d), se njegova pogodba lahko prekine le v skladu s členom 65;

                           (c)

                           če se čas napotitve, izrednega dopusta ali začasne premestitve, o kateri je odločil pristojni organ, prekine v primeru uradnika na delovnem mestu, ki ga lahko zasede le osebje iz pristojnih organov iz člena 2(4) Konvencije o Europolu;

                           (d)

                           če uradnik po koncu plačanega bolniškega dopusta ne more ponovno prevzeti svojih nalog, kot je določeno v členu 38. V teh primerih uradnik prejme pomoč, enako njegovi osnovni plači, ter družinske dodatke v deležu dva dni na mesec opravljene službe.“;

               4)

               Člen 3(3) Dodatka 2 se nadomesti z naslednjim:
               „3.   Brez poseganja v najdaljši čas službe, določen v členu 6 Kadrovskih predpisov, je treba glede vseh prostih delovnih mest upoštevati notranje in zunanje prijave.“;

               5)

               Za Dodatkom 9 se doda naslednji dodatek:

                  „DODATEK 10
                  Posebne določbe o finančnem nadzorniku, pomočniku(-ih) finančnega nadzornika in osebju, zaposlenem v uradu finančnega nadzornika
                  POGLAVJE 1
                  FUNKCIJA IN NALOGE
                  Člen 1
                  1.   Finančni nadzornik je odgovoren za naloge, ki so mu dodeljene s Konvencijo o Europolu in Finančno uredbo Europola, ter za njihovo izvajanje, pa tudi za vse druge naloge, ki jih finančnemu nadzorniku dodeli Upravni odbor.
                  2.   V skladu s členom 20 Finančne uredbe Europola je finančni nadzornik pri opravljanju svojih nalog odgovoren le Upravnemu odboru.
                  3.   Pomočnik(-i) finančnega nadzornika je/so odgovoren(-i) za naloge, ki so mu/jim dodeljene s Konvencijo o Europolu in Finančno uredbo Europola, ter za njihovo izvajanje, pa tudi za vse druge naloge, ki jih pomočniku(-om) finančnega nadzornika dodeli finančni nadzornik.
                  4.   Pri opravljanju svojih nalog so pomočnik(-i) finančnega nadzornika ter vse dodatno osebje, zaposleno v uradu finančnega nadzornika, odgovorni le Upravnemu odboru.
                  5.   Finančni nadzornik in eden ali več pomočnikov finančnega nadzornika so imenovani v skladu s členom 35(7) Konvencije o Europolu ter dodatnimi predpisi iz tega dodatka.
                  Člen 2
                  1.   Če Kadrovski predpisi določajo, da direktor izvaja pristojnosti ali nadzor nad osebjem Europola, se takšne določbe glede finančnega nadzornika, pomočnika(-ov) finančnega nadzornika in dodatnega osebja, zaposlenega v uradu finančnega nadzornika, tolmačijo, kot da bi se nanašale na predsednika Upravnega odbora, razen če v tem dodatku ni določeno drugače.
                  2.   Vsako odločitev, ki jo Upravni odbor ali predsednik Upravnega odbora sprejmeta v skladu s tem dodatkom in ki zahteva pravno izvajanje, oblikuje v skladu s členom 29(5) Konvencije o Europolu direktor v vlogi pravnega zastopnika Europola.
                  POGLAVJE 2
                  IZPOLNJEVANJE POGOJEV IN IZBIRNI POSTOPKI
                  Člen 3
                  V skladu s členom 35(7) Konvencije o Europolu in členom 20 Finančne uredbe Europola se finančni nadzornik in pomočnik(-i) finančnega nadzornika izberejo pri enem od uradnih revizijskih organov ene od držav članic.
                  Člen 4
                  Zaposlitev na delovno mesto finančnega nadzornika se izvede v skladu s členom 35(7) Konvencije o Europolu ter poglavjem 3 in Dodatkom 2 Kadrovskih predpisov, ob upoštevanju naslednjih posebnih določb:

                              (a)

                              predsednik Upravnega odbora sestavi izbirno komisijo, v kateri so predstavniki treh držav članic, od katerih je eden iz predsedujoče države članice, druga dva pa z žrebom določi Upravni odbor; ti trije člani med seboj izvolijo predsednika izbirne komisije;

                              (b)

                              razpis pripravi Upravni odbor;

                              (c)

                              vodja kadrovske službe ima vlogo tajnika izbirne komisije in zagotavlja potrebno upravno podporo; v izbirnem postopku nima pravice glasovanja in tudi sicer ne sme vplivati na izid postopka;

                              (d)

                              morebitno(-a) preverjanje(-a) pripravijo izključno člani izbirne komisije, ki se lahko odločijo, da pisno preverjanje ni potrebno; vsi kandidati, izbrani na predizboru, morajo opraviti razgovor z izbirno komisijo;

                              (e)

                              seznam uspešnih kandidatov v vrstnem redu glede na oceno njihovih sposobnosti, ki ga sestavi izbirna komisija, se posreduje predsedniku Upravnega odbora;

                              (f)

                              Upravni odbor v skladu s členom 35(7) Konvencije o Europolu soglasno odloči o izbiri uspešnega kandidata.

                        Člen 5
                  Zaposlitev enega ali več pomočnikov finančnega nadzornika in osebja, zaposlenega v uradu finančnega nadzornika, se izvede v skladu s poglavjem 3 in Dodatkom 2 Kadrovskih predpisov, v primeru pomočnika(-ov) finančnega nadzornika pa tudi v skladu s členom 35(7) Konvencije o Europolu, ob upoštevanju naslednjih posebnih določb:

                              (a)

                              za zaposlitev pomočnika finančnega nadzornika predsednik Upravnega odbora sestavi izbirno komisijo, v kateri so finančni nadzornik, ki je predsednik izbirne komisije, dva predstavnika držav članic, od katerih je eden iz predsedujoče države članice, drugega pa z žrebom določi Upravni odbor, ter vodja kadrovske službe, ki je tajnik izbirne komisije; tajnik izbirne komisije v izbirnem postopku nima pravice glasovanja in tudi sicer ne sme vplivati na izid izbirnega postopka;

                              (b)

                              za zaposlitev drugega osebja, zaposlenega v uradu finančnega nadzornika, izbirno komisijo sestavita finančni nadzornik, ki je njen predsednik, in vodja kadrovske službe, ki je njen tajnik; tajnik izbirne komisije v izbirnem postopku nima pravice glasovanja in tudi sicer en sme vplivati na izid izbirnega postopka; nadalje lahko predsedstvo, če želi, imenuje predstavnika, ki je član izbirne komisije;

                              (c)

                              razpis pripravi izbirna komisija;

                              (d)

                              preverjanje(-a) pripravijo izključno člani izbirne komisije, ki opravijo razgovor z vsemi kandidati, izbranimi na predizboru;

                              (e)

                              seznam uspešnih kandidatov v vrstnem redu glede na oceno njihovih sposobnosti, ki ga sestavi izbirna komisija, se posreduje predsedniku Upravnega odbora;

                              (f)

                              v primeru pomočnika(-ov) finančnega nadzornika Upravni odbor v skladu s členom 35(7) Konvencije o Europolu in členom 20(1) Finančne uredbe Europola soglasno odloči o izbiri uspešnega(-ih) kandidata(-tov);

                              (g)

                              v primeru drugega osebja, zaposlenega v uradu finančnega nadzornika, o izbiri uspešnega kandidata odloči Upravni odbor.

                        POGLAVJE 3
                  MANDAT, POGOJI ZA ZAPOSLITEV IN NEZDRUŽLJIVOST
                  Člen 6
                  1.   Prvi mandat finančnega nadzornika soglasno določi Upravni odbor v skladu s členom 6 Kadrovskih predpisov. Upravni odbor lahko v skladu s členom 6 Kadrovskih predpisov pogodbo soglasno podaljša.
                  2.   Prvi mandat pomočnika(-ov) finančnega nadzornika soglasno določi Upravni odbor v skladu s členom 6 Kadrovskih predpisov. Upravni odbor lahko pogodbo soglasno podaljša v skladu s členom 6 Kadrovskih predpisov.
                  3.   Prvi mandat osebja, zaposlenega pri finančnem nadzorniku, določi predsednik Upravnega odbora v skladu s členom 6 Kadrovskih predpisov. Na podlagi poročila finančnega nadzornika lahko predsednik Upravnega odbora v skladu s členom 6 Kadrovskih predpisov pogodbe podaljša.
                  Člen 7
                  1.   Delovno mesto finančnega nadzornika je v skladu s členom 45 in Dodatkom 1 Kadrovskih predpisov enakovredno delovnemu mestu vodje enote.
                  2.   Delovno mesto pomočnika(-ov) finančnega nadzornika je v skladu s členom 45 in Dodatkom 1 Kadrovskih predpisov enakovredno mestu višjega uradnika.
                  Člen 8
                  1.   Izhodiščni plačilni razred in plačilno stopnjo, v katera se ob zaposlitvi uvrsti finančnega nadzornika in pomočnika(-e) finančnega nadzornika, soglasno določi Upravni odbor.
                  2.   Predsednik Upravnega odbora je pristojen za vsa periodična poročila in odločitve iz poglavja 3 Kadrovskih predpisov o finančnem nadzorniku, pri tem pa mu glede prejšnjih obdobij zaposlitve pomagajo njegovi predhodniki.
                  3.   Finančni nadzornik je pristojen za vsa periodična poročila in odločitve iz poglavja 3 Kadrovskih predpisov o pomočniku(-ih) finančnega nadzornika, potrditi pa jih mora predsednik Upravnega odbora.
                  Člen 9
                  1.   Izhodiščni plačilni razred in plačilno stopnjo, v katera se ob zaposlitvi uvrsti osebje, zaposleno v uradu finančnega nadzornika, določi predsednik Upravnega odbora.
                  2.   Finančni nadzornik je pristojen za vsa periodična poročila in odločitve iz poglavja 3 Kadrovskih predpisov o osebju, zaposlenem v uradu finančnega nadzornika, ki jih potrdi predsednik Upravnega odbora na podlagi poročila finančnega nadzornika.
                  Člen 10
                  Po izteku mandata se finančni nadzornik in pomočnik(-i) finančnega nadzornika vsaj 18 mesecev ne zaposlijo na mesto v Europolu pod pristojnostjo direktorja.
                  POGLAVJE 4
                  PRENEHANJE ZAPOSLITVE
                  Člen 11
                  Prenehanje zaposlitve finančnega nadzornika ali pomočnika(-ov) finančnega nadzornika se izvede v skladu s poglavjem 10 Kadrovskih predpisov, ob upoštevanju naslednjih posebnih določb:

                              (a)

                              Upravni odbor soglasno sprejme vsako odločitev o prenehanju zaposlitve finančnega nadzornika ali pomočnika(-ov) finančnega nadzornika;

                              (b)

                              pri odločitvi o prenehanju zaposlitve finančnega nadzornika ali pomočnika(-ov) finančnega nadzornika zaradi disciplinskih razlogov je treba upoštevati posebne določbe o disciplinskem postopku iz poglavja 5 tega dodatka.

                        Člen 12
                  Prenehanje zaposlitve osebja, zaposlenega v uradu finančnega nadzornika, se izvede v skladu s poglavjem 10 Kadrovskih predpisov, ob upoštevanju naslednjih posebnih določb:

                              (a)

                              predsednik Upravnega odbora na utemeljeni predlog finančnega nadzornika sprejme vsako odločitev o prenehanju zaposlitve osebja, zaposlenega v uradu finančnega nadzornika;

                              (b)

                              pri odločitvi o prenehanju zaposlitve osebja, zaposlenega v uradu finančnega nadzornika, zaradi disciplinskih razlogov je treba upoštevati posebne določbe o disciplinskem postopku iz poglavja 5 tega dodatka.

                        POGLAVJE 5
                  DISCIPLINSKI POSTOPEK
                  Člen 13
                  Disciplinski postopek proti finančnemu nadzorniku in pomočniku(-om) finančnega nadzornika se izvede v skladu s členom 49(5) Finančne uredbe ter poglavjem 8 in Dodatkom 7 Kadrovskih predpisov, ob upoštevanju naslednjih posebnih določb:

                              (a)

                              Upravni odbori sestavi disciplinsko komisijo, v kateri so predsednik Upravnega odbora, ki je hkrati tudi predsednik disciplinske komisije, in predstavniki treh držav članic, ki jih z žrebom določi Upravni odbor; predstavniki imajo višjo ali primerljivo stopnjo ali položaj kot finančni nadzornik ali pomočnik(-i) finančnega nadzornika in niso hkrati člani Upravnega odbora;

                              (b)

                              sprememba predsedstva ne vpliva na sestavo disciplinske komisije; mesto, ki se izprazni zaradi drugih razlogov, se nadomesti z žrebom;

                              (c)

                              disciplinski komisiji pomaga tajnik, ki je lahko vodja službe za pravne zadeve, če se tako zahteva;

                              (d)

                              Upravni odbor ima pravico, da na predlog predsednika Upravnega odbora ali enega izmed članov Upravnega odbora soglasno brez posvetovanja z disciplinsko komisijo izda pisno opozorilo ali grajo; finančni nadzornik ali pomočnik(-i) finančnega nadzornika so o tem pisno obveščeni in so pred takšnim ukrepom zaslišani;

                              (e)

                              druge disciplinske ukrepe soglasno odredi Upravni odbor po končanem disciplinskem postopku iz tega dodatka in Dodatka 7 Kadrovskih predpisov; ta postopek sproži predsednik Upravnega odbora po zaslišanju finančnega nadzornika ali pomočnika(-ov) finančnega nadzornika;

                              (f)

                              po posvetovanju s člani Upravnega odbora predsednik Upravnega odbora izvaja pravico do začasne odstavitve iz člena 90 Kadrovskih predpisov in pravico do odločanja o prošnji za odstranitev vseh navedb glede disciplinskega ukrepa v osebni mapi, kot je določeno v členu 91 Kadrovskih predpisov;

                              (g)

                              Upravni odbor predloži disciplinski komisiji poročilo, v katerem so jasno navedena dejstva v zvezi s pritožbo in, če je primerno, okoliščine njihovega nastanka;

                              (h)

                              na prvem sestanku disciplinske komisije člani določijo enega člana, da pripravi splošno poročilo o zadevi;

                              (i)

                              obrazloženo mnenje disciplinske komisije iz člena 15 Dodatka 7 se predloži finančnemu nadzorniku in Upravnemu odboru, ki v enem mesecu od prejema mnenja in po zaslišanju finančnega nadzornika ali pomočnika(-ov) finančnega nadzornika soglasno sprejme odločitev;

                              (j)

                              če se ugotovijo nova z dokazi podprta dejstva, lahko Upravni odbor na lastno pobudo ali na zahtevo finančnega nadzornika ali pomočnika(-ov) finančnega nadzornika obnovi disciplinski postopek.

                        Člen 14
                  Disciplinski postopek proti osebju, zaposlenem v uradu finančnega nadzornika, se izvede v skladu s poglavjem 8 in Dodatkom 7 Kadrovskih predpisov, ob upoštevanju naslednjih posebnih določb:

                              (a)

                              Upravni odbor sestavi disciplinsko komisijo, v kateri so trije predstavniki držav članic, ki jih z žrebom določi Upravni odbor; predstavniki imajo višjo ali primerljivo stopnjo ali položaj kot član osebja, zaposlenega v uradu finančnega nadzornika, in niso hkrati člani Upravnega odbora; med seboj določijo predsednika disciplinske komisije;

                              (b)

                              sprememba predsedstva ne vpliva na sestavo disciplinske komisije; mesto, ki se sprazni iz drugih razlogov, se nadomesti z žrebom;

                              (c)

                              disciplinski komisiji pomaga tajnik, ki je lahko vodja službe za pravne zadeve, če se tako zahteva;

                              (d)

                              Upravni odbor ima pravico, da na lastno pobudo ali na predlog enega izmed članov brez posvetovanja z disciplinsko komisijo izda pisno opozorilo ali grajo; član osebja, zaposlenega v uradu finančnega nadzornika, je o tem pisno obveščen in je pred takšnim ukrepom zaslišan;

                              (e)

                              druge disciplinske ukrepe odredi predsednik Upravnega odbora po končanem disciplinskem postopku iz tega dodatka in Dodatka 7 Kadrovskih predpisov; ta postopek sproži predsednik Upravnega odbora po zaslišanju člana osebja, zaposlenega v uradu finančnega nadzornika;

                              (f)

                              predsednik Upravnega odbora izvaja pravico do začasne odstavitve iz člena 90 Kadrovskih predpisov in pravico do odločanja o prošnji za odstranitev vseh navedb glede disciplinskega ukrepa v osebni mapi, kot je določeno v členu 91 Kadrovskih predpisov;

                              (g)

                              predsednik Upravnega odbora predloži disciplinski komisiji poročilo, v katerem so jasno navedena dejstva v zvezi s pritožbo in, če je primerno, okoliščine njihovega nastanka;

                              (h)

                              na prvem sestanku disciplinske komisije člani določijo enega člana, da pripravi splošno poročilo o zadevi;

                              (i)

                              obrazloženo mnenje disciplinske komisije iz člena 15 Dodatka 7 se predloži članu osebja, zaposlenega v uradu finančnega nadzornika, in predsedniku Upravnega odbora, ki v enem mesecu po prejemu mnenja in po zaslišanju člana osebja, zaposlenega v uradu finančnega nadzornika, sprejme odločitev;

                              (j)

                              če se ugotovijo nova z ustreznimi dokazi podprta dejstva, lahko predsednik Upravnega odbora na lastno pobudo ali na zahtevo zadevnega uslužbenca obnovi disciplinski postopek.

                        POGLAVJE 6
                  ODŠKODNINSKA ODGOVORNOST
                  Člen 15
                  1.   Finančni nadzornik in pomočnik(-i) finančnega nadzornika se zavarujejo proti tveganju odškodninske odgovornosti finančnega nadzornika in pomočnika(-ov) finančnega nadzornika v skladu s členom 49(5) in (6) Finančne uredbe.
                  2.   Europol krije s tem povezane stroške zavarovanja.
                  POGLAVJE 7
                  PRAVNA SREDSTVA
                  Člen 16
                  1.   Pritožbe finančnega nadzornika, pomočnika finančnega nadzornika ali člana osebja, zaposlenega v uradu finančnega nadzornika, v skladu s členom 92(2) Kadrovskih predpisov se predložijo organu in se obravnavajo s strani organa, ki je sprejel dokončno odločitev v zadevi.
                  2.   Pravna sredstva finančnega nadzornika, pomočnika finančnega nadzornika ali člana osebja, zaposlenega v uradu finančnega nadzornika, v skladu s členom 93 Kadrovskih predpisov so mogoča le, če je bila organu, ki je sprejel dokončno odločitev v zadevi, v skladu z odstavkom 1 predložena pritožba in je bila ta zavrnjena z odločitvijo ali molkom organa. Vendar pa lahko zadevna oseba po predložitvi pritožbe v skladu z odstavkom 1 pod pogoji, določenimi v členu 93(4) Kadrovskih predpisov, takoj vloži pravno sredstvo na Sodišču Evropskih skupnosti.
                  POGLAVJE 8
                  POSEBNE DOLOČBE O FINANČNEM NADZORNIKU IN PREHODNE DOLOČBE
                  Člen 17
                  Če finančni nadzornik več kot en mesec ne more opravljati svojih nalog ali mesto finančnega nadzornika ni zasedeno, izvaja njegove naloge pomočnik finančnega nadzornika. V ta namen Upravni odbor ob vsakem imenovanju pomočnika finančnega nadzornika navede, v kakšnem vrstnem redu pomočniki finančnega nadzornika le-tega nadomeščajo.
                  Člen 18
                  Odločitve o finančnem nadzorniku, pomočniku(-ih) finančnega nadzornika ali osebju, zaposlenem v uradu finančnega nadzornika, sprejete pred začetkom veljavnosti tega dodatka, ali pogodbeni dogovori, ki so bili sklenjeni z osebo, ki zaseda mesto finančnega nadzornika, pomočnika finančnega nadzornika ali osebja, zaposlenega v uradu finančnega nadzornika, veljajo še naprej.“;

               6)

               Za Dodatkom 10 se doda naslednji dodatek:

                  „DODATEK 11
                  Posebne določbe o tajniku Upravnega odbora in osebju, zaposlenem v sekretariatu Upravnega odbora
                  POGLAVJE 1
                  FUNKCIJA IN NALOGE
                  Člen 1
                  1.   Upravnemu odboru pri izvajanju njegovih nalog pomagajo tajnik in dodatno osebje, zaposleno v sekretariatu Upravnega odbora.
                  2.   Pri opravljanju svojih nalog tajnik Upravnega odbora in osebje, zaposleno v sekretariatu Upravnega odbora, odgovarjajo le Upravnemu odboru. Z vnaprejšnjim pooblastilom Upravnega odbora in v okviru njegovih pristojnosti lahko v interesu Europola opravljajo tudi druge naloge.
                  Člen 2
                  1.   Če Kadrovski predpisi določajo, da direktor ali Europol izvajata pristojnosti ali nadzor nad osebjem Europola, se takšne določbe glede tajnika Upravnega odbora in osebja, zaposlenega v sekretariatu Upravnega odbora, tolmačijo, kot da bi se nanašale na predsednika Upravnega odbora, razen če ni določeno drugače.
                  2.   Vsako odločitev, ki jo Upravni odbor ali predsednik Upravnega odbora sprejmeta v skladu s tem dodatkom in ki zahteva pravno izvajanje, oblikuje v skladu s členom 29(5) Konvencije o Europolu direktor v vlogi pravnega zastopnika Europola.
                  POGLAVJE 2
                  IZPOLNJEVANJE POGOJEV IN IZBIRNI POSTOPKI
                  Člen 3
                  Delovna mesta tajnika Upravnega odbora in dodatnega osebja, zaposlenega v sekretariatu Upravnega odbora, niso omejena na osebje iz pristojnih organov iz člena 2(4) Konvencije o Europolu.
                  Člen 4
                  Zaposlitev na delovno mesto tajnika Upravnega odbora se izvede v skladu s poglavjem 3 in Dodatkom 2 Kadrovskih predpisov, ob upoštevanju naslednjih posebnih določb:

                              (a)

                              predsednik Upravnega odbora sestavi izbirno komisijo, v kateri so predstavniki treh držav članic, od katerih je eden iz predsedujoče države članice, druga dva pa z žrebom določi Upravni odbor; ti trije člani med seboj izvolijo predsednika izbirne komisije;

                              (b)

                              razpis pripravi Upravni odbor;

                              (c)

                              vodja kadrovske službe ima vlogo tajnika izbirne komisije in zagotavlja potrebno Upravno podporo; v izbirnem postopku nima pravice glasovanja in tudi sicer ne sme vplivati na izid postopka;

                              (d)

                              morebitno(-a) preverjanje(-a) pripravijo izključno člani izbirne komisije, ki se lahko odločijo, da pisno preverjanje ni potrebno; vsi kandidati, izbrani na predizboru, morajo opraviti razgovor z izbirno komisijo;

                              (e)

                              seznam uspešnih kandidatov v vrstnem redu glede na oceno njihovih sposobnosti, ki ga sestavi izbirna komisija, se posreduje predsedniku Upravnega odbora;

                              (f)

                              Upravni odbor z večino odloči o izbiri uspešnega kandidata.

                        Člen 5
                  Zaposlitev osebja, zaposlenega v sekretariatu Upravnega odbora, se izvede v skladu s poglavjem 3 in Dodatkom 2 Kadrovskih predpisov, ob upoštevanju naslednjih posebnih določb:

                              (a)

                              za zasedbo delovnega mesta višjega uradnika predsednik Upravnega odbora sestavi izbirno komisijo, v kateri so tajnik Upravnega odbora in dva predstavnika držav članic, od katerih je eden iz predsedujoče države članice, drugega z žrebom izbere Upravni odbor, eden od njiju pa prevzame mesto predsednika izbirne komisije, ter vodja kadrovske službe, ki opravlja nalogo tajnika; tajnik izbirne komisije v izbirnem postopku nima pravice glasovanja in tudi sicer ne sme vplivati na izid izbirnega postopka;

                              (b)

                              za zasedbo delovnega mesta, nižjega od višjega uradnika, predsednik Upravnega odbora sestavi izbirno komisijo, v kateri sta tajnik Upravnega odbora, ki je predsednik izbirne komisije, in vodja kadrovske službe, ki je tajnik izbirne komisije; tajnik izbirne komisije v izbirnem postopku nima pravice glasovanja in tudi sicer ne sme vplivati na izid izbirnega postopka; nadalje lahko predsedstvo, če želi, imenuje predstavnika, ki je član izbirne komisije;

                              (c)

                              razpis pripravi izbirna komisija;

                              (d)

                              preverjanje(-a) pripravijo izključno člani izbirne komisije, ki opravijo razgovor z vsemi kandidati, izbranimi na predizboru;

                              (e)

                              seznam uspešnih kandidatov v vrstnem redu glede na oceno njihovih sposobnosti, ki ga sestavi izbirna komisija, se posreduje predsedniku Upravnega odbora;

                              (f)

                              predsednik Upravnega odbora odloči o izbiri uspešnih kandidatov.

                        POGLAVJE 3
                  MANDAT IN POGOJI ZA ZAPOSLITEV
                  Člen 6
                  1.   Prvi mandat tajnika Upravnega odbora določi Upravni odbor v skladu s členom 6 Kadrovskih predpisov. Upravni odbor lahko v skladu s členom 6 Kadrovskih predpisov pogodbo podaljša.
                  2.   Prvi mandat osebja, zaposlenega v sekretariatu Upravnega odbora, določi predsednik Upravnega odbora v skladu s členom 6 Kadrovskih predpisov. Na podlagi poročila tajnika Upravnega odbora lahko predsednik Upravnega odbora v skladu s členom 6 Kadrovskih predpisov pogodbe podaljša.
                  Člen 7
                  Delovno mesto tajnika Upravnega odbora je v skladu s členom 45 in Dodatkom 1 Kadrovskih predpisov enakovredno delovnemu mestu vodje enote.
                  Člen 8
                  1.   Izhodiščni plačilni razred in plačilno stopnjo, v katera se ob zaposlitvi uvrsti tajnika Upravnega odbora, določi Upravni odbor.
                  2.   Predsednik Upravnega odbora s pomočjo vodje kadrovske službe pripravi periodična poročila in odločitve iz poglavja 3 Kadrovskih predpisov o tajniku Upravnega odbora in pripravi odločitev Upravnega odbora za povišanje plačilne stopnje vsake dve leti službovanja.
                  Člen 9
                  1.   Izhodiščni plačilni razred in plačilno stopnjo, v katera se ob zaposlitvi uvrsti osebje, zaposleno v sekretariatu Upravnega odbora, določi predsednik Upravnega odbora na predlog izbirne komisije.
                  2.   Predsednik Upravnega odbora pripravi na podlagi poročil tajnika Upravnega odbora periodična poročila in odločitve iz poglavja 3 Kadrovskih predpisov o osebju, zaposlenem v sekretariatu Upravnega odbora, in odloči o povišanju plačilne stopnje vsake dve leti službovanja.
                  POGLAVJE 4
                  PRENEHANJE ZAPOSLITVE
                  Člen 10
                  Prenehanje zaposlitve tajnika Upravnega odbora se izvede v skladu s poglavjem 10 Kadrovskih predpisov, ob upoštevanju naslednjih posebnih določb:

                              (a)

                              Upravni odbor odloči o prenehanju zaposlitve tajnika Upravnega odbora;

                              (b)

                              pri odločitvi o prenehanju zaposlitve tajnika Upravnega odbora zaradi disciplinskih razlogov je treba upoštevati posebne določbe o disciplinskem postopku iz poglavja 5 tega dodatka.

                        Člen 11
                  Prenehanje zaposlitve osebja, zaposlenega v sekretariatu Upravnega odbora, se izvede v skladu s poglavjem 10 Kadrovskih predpisov, ob upoštevanju naslednjih posebnih določb:

                              (a)

                              predsednik Upravnega odbora odloči o prenehanju zaposlitve osebja, zaposlenega v sekretariatu Upravnega odbora;

                              (b)

                              pri odločitvi o prenehanju zaposlitve osebja, zaposlenega v sekretariatu Upravnega odbora, zaradi disciplinskih razlogov je treba upoštevati posebne določbe o disciplinskem postopku iz poglavja 5 tega dodatka.

                        POGLAVJE 5
                  DISCIPLINSKI POSTOPEK
                  Člen 12
                  Disciplinski postopek proti tajniku Upravnega odbora se izvede v skladu s poglavjem 8 in Dodatkom 7 Kadrovskih predpisov, ob upoštevanju naslednjih posebnih določb:

                              (a)

                              Upravni odbor sestavi disciplinsko komisijo, v kateri so predsednik Upravnega odbora, ki je hkrati tudi predsednik disciplinske komisije, in predstavniki treh držav članic, ki jih z žrebom določi Upravni odbor; predstavniki imajo višjo ali primerljivo stopnjo ali položaj kot tajnik Upravnega odbora in niso hkrati člani Upravnega odbora;

                              (b)

                              sprememba predsedstva ne vpliva na sestavo disciplinske komisije; mesto, ki se sprazni zaradi drugih razlogov, se nadomesti z žrebom;

                              (c)

                              disciplinski komisiji pomaga tajnik, ki je lahko vodja službe za pravne zadeve, če se tako zahteva;

                              (d)

                              Upravni odbor ima pravico, da na predlog predsednika ali enega izmed članov Upravnega odbora z večino brez posvetovanja z disciplinsko komisijo izda pisno opozorilo ali grajo; tajnik Upravnega odbora je o tem pisno obveščen in pred takšnim ukrepom zaslišan;

                              (e)

                              druge disciplinske ukrepe z večino odredi Upravni odbor po končanem disciplinskem postopku iz tega dodatka in Dodatka 7 Kadrovskih predpisov; ta postopek sproži predsednik Upravnega odbora po zaslišanju tajnika Upravnega odbora;

                              (f)

                              po posvetovanju s člani Upravnega odbora predsednik Upravnega odbora izvaja pravico do začasne odstavitve iz člena 90 Kadrovskih predpisov in pravico do odločanja o prošnji za odstranitev vseh navedb glede disciplinskega ukrepa v osebni mapi, kot je določeno v členu 91 Kadrovskih predpisov;

                              (g)

                              Upravni odbor predloži disciplinski komisiji poročilo, v katerem so jasno navedena dejstva v zvezi s pritožbo in, če je primerno, okoliščine njihovega nastanka;

                              (h)

                              na prvem sestanku disciplinske komisije člani določijo enega člana, da pripravi splošno poročilo o zadevi;

                              (i)

                              obrazloženo mnenje disciplinske komisije iz člena 15 Dodatka 7 se predloži tajniku Upravnega odbora in Upravnemu odboru, ki v enem mesecu od prejema mnenja in po zaslišanju tajnika Upravnega odbora z večino sprejme odločitev;

                              (j)

                              če se ugotovijo nova z dokazi podprta dejstva, lahko Upravni odbor na lastno pobudo ali na zahtevo tajnika Upravnega odbora obnovi disciplinski postopek.

                        Člen 13
                  Disciplinski postopek proti osebju, zaposlenem v sekretariatu Upravnega odbora se izvede v skladu s poglavjem 8 in Dodatkom 7 Kadrovskih predpisov, ob upoštevanju naslednjih posebnih določb:

                              (a)

                              Upravni odbor sestavi disciplinsko komisijo, v kateri so trije predstavniki držav članic, ki jih Upravni odbor določi z žrebom; predstavniki imajo višjo ali primerljivo stopnjo ali položaj kot član osebja, zaposlenega v Upravnem odboru, in niso hkrati člani Upravnega odbora; med seboj določijo predsednika disciplinske komisije;

                              (b)

                              sprememba predsednika ne vpliva na sestavo disciplinske komisije; mesto, ki se sprazni zaradi drugih razlogov, se nadomesti z žrebom;

                              (c)

                              disciplinski komisiji pomaga tajnik, ki je lahko vodja službe za pravne zadeve, če se tako zahteva;

                              (d)

                              Upravni odbor ima pravico, da na lastno pobudo ali na predlog enega izmed članov brez posvetovanja z disciplinsko komisijo izda pisno opozorilo ali grajo; član osebja, zaposlenega v sekretariatu Upravnega odbora, je o tem pisno obveščen in pred takim ukrepom zaslišan;

                              (e)

                              druge disciplinske ukrepe odredi predsednik Upravnega odbora po končanem disciplinskem postopku iz tega dodatka in Dodatka 7 Kadrovskih predpisov; postopek sproži predsednik Upravnega odbora po zaslišanju člana osebja, zaposlenega v sekretariatu Upravnega odbora;

                              (f)

                              predsednik Upravnega odbora izvaja pravico do začasne odstavitve iz člena 90 Kadrovskih predpisov in pravico do odločanja o prošnji za odstranitev vseh navedb glede disciplinskega ukrepa v osebni mapi v skladu s členom 91 Kadrovskih predpisov;

                              (g)

                              predsednik Upravnega odbora predloži disciplinski komisiji poročilo, v katerem so jasno navedena dejstva v zvezi s pritožbo in, če je primerno, okoliščine njihovega nastanka;

                              (h)

                              na prvem sestanku disciplinske komisije člani določijo enega člana, da pripravi splošno poročilo o zadevi;

                              (i)

                              obrazloženo mnenje disciplinske komisije iz člena 15 Dodatka 7 se predloži članu osebja, zaposlenega v sekretariatu Upravnega odbora, in predsedniku Upravnega odbora, ki v enem mesecu od prejema mnenja in po zaslišanju zadevnega uradnika sprejme odločitev;

                              (j)

                              če se ugotovijo nova z dokazi podprta dejstva, lahko predsednik Upravnega odbora na lastno pobudo ali na zahtevo zadevnega uradnika obnovi disciplinski postopek.

                        POGLAVJE 6
                  PRAVNA SREDSTVA
                  Člen 14
                  1.   Pritožbe tajnika Upravnega odbora ali člana osebja, zaposlenega v sekretariatu Upravnega odbora, v skladu s členom 92(2) Kadrovskih predpisov se predložijo organu ali obravnavajo s strani organa, ki je sprejel dokončno odločitev v zadevi.
                  2.   Pravna sredstva tajnika Upravnega organa ali člana osebja, zaposlenega v sekretariatu Upravnega organa, v skladu s členom 93 Kadrovskih predpisov so mogoča le, če je bila organu, ki je sprejel dokončno odločitev v zadevi, v skladu z odstavkom 1 predložena pritožba in je bila ta zavrnjena z odločitvijo ali molkom organa. Vendar pa lahko zadevna oseba po predložitvi pritožbe v skladu z odstavkom 1 pod pogoji, določenimi v členu 93(4) Kadrovskih predpisov, takoj vloži pravno sredstvo na Sodišču Evropskih skupnosti.
                  POGLAVJE 7
                  PREHODNE DOLOČBE
                  Člen 15
                  Če so bile odločitve Upravnega odbora ali pogodbeni dogovori z osebo, ki zaseda delovno mesto tajnika Upravnega odbora, ali osebe, zaposlene v sekretariatu Upravnega odbora, sprejete pred začetkom veljavnosti tega dodatka, se take odločitve ali pogodbeni dogovori uporabljajo še naprej.“.

         Člen 2
   Ta sklep začne učinkovati na dan po sprejetju.
   Člen 3
   Ta sklep se objavi v Uradnem listu Evropske unije.

      V Bruslju, 4. decembra 2006

            Za Svet

            Predsednik

         L. LUHTANEN

      (1)  UL C 316, 27.11.1995, str. 2. Konvencija, kakor je bila nazadnje spremenjena s Protokolom z dne 27. novembra 2003 (UL C 2, 6.1.2004, str. 1).

      (2)  UL C 71, 23.3.2006, str. 16.

      (3)  Mnenje z dne 12. oktobra 2006 (še ni objavljeno v Uradnem listu).

      (4)  UL C 26, 30.1.1999, str. 23. Akt, kakor je bil nazadnje spremenjen s Sklepom 2006/519/ES (UL L 203, 26.7.2006, str. 10).